Kuženkino
Kuženkino (vene Куженкино) on alev Venemaal Tveri oblastis, Bologoje rajoonis. Asub Šlina jõe ääres, Bologojest 20 km lõuna pool. Kuženkinot on esmamainitud 1583. aastal. 1939 sai aleviks. 1989. aastal oli alevis 3969 elanikku, 2021. aastal 1918 elanikku. Alevit läbib Bologoje-Velikije Luki raudtee. 23. augustil 2023 toimus Kuženkino lähedal lennuõnnetus, milles väidetavalt hukkus Jevgeni Prigožin.